มีอะไรกับแฟนรอบแรกใส่ถุงยางแต่ไม่เสร็จ รอบที่2 ใช้ถุงยางอันเดิม รอบที่3 ไม่ได้ใส่ถุงแตกในนิดหน่อยแร้วก็รีบชักออกจากช่องคลอด แร้วก็กินยาคุมฉุกเฉินหลังจากมีเพศสัมพันธ์ตอนเวลา 16.53 แร้วก็เผลอไปกินโกโก้ใส่วิปครีมหลังจากที่กินยาเม็ดแรกประมานครึ่งชม.แร้วกังวลว่านมจะไปล้างยา ก็เลยกินยาซ้ำไปอิกเม็ดที่2 ตอนเวลา 18.26 เท่ากับว่ากินยา2เม็ดในวันเดียวกัน แต่เม็ดละเวลา แร้วต้องกินยาเม็ดที่2ที่เว้นช่วงจากเม็ดแรกที่กินหลังมีเพศสัมพันธุ12ชม.ตอนไหน แร้วต้องกินกี่เม็ด แร้วประจำเดือนจะมาตอนไหนค้ะ
สวัสดีค่ะ การมีเพศสัมพันธ์ในรอบแรก หากฝ่ายชายยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนการมีเพศสัมพันธ์ในรอบที่ 2 หากใช้ถุงยางอนามัย ก็จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในรอบที่ 3 หากไม่ได้ใส่ถุงยางอนามัย และมีการหลั่งในเกิดขึ้น โอกาสที่จะตั้งครรภ์ก็มีได้มากค่ะอย่างไรก็ตาม หากได้ทานยาคุมฉุกเฉินเม็ดแรกไป ภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ส่วนการทานโกโก้ใส่วิปครีมหลังจากทานยาไปประมาณครึ่งชั่วโมง ไม่ได้มีผลต่อประสิทมธิภาพของยาคุมฉุกเฉินแต่อย่างใดค่ะ และหากได้ทานยาเม็ดที่ 2 ไปแล้ว ก็จะเท่ากับทานครบ 2 เม็ดไปแล้ว จึงไม่จำเป็นต้องทานยาซ้ำไปอีก ทั้งนี้ หากเป็นยาชนิดที่มี 2 เม็ดใน 1 แผง การทานเม็ดที่ 2ควรทานภายในไม่เกิน12 ชั่วโมงหลังจากที่ทานเม็ดแรก ดังนั้น การทานก่อนครบ 12 ชั่วโมง จึงสามารถทำได้ และไม่ได้มีผลต่อประสิทธิภาพของยาคุมฉุกเฉินแต่อย่างใดค่ะ